gr̥hápaterevā̀ráṇyoḥ sáṃvadante yá itò 'gnírjaniṣyáte sá naḥ saha yádanéna yajñéna jeṣyā́mo 'néna paśubandhéna tánnaḥ sahá sahá naḥ sādhukr̥tyā yá evá pāpáṃ karávattásyaiva tadítyevámuktvā́ gr̥hápatirevá prathamáḥ samārohayate 'thétarebhyaḥ samā́rohayati svayáṃ vaivá samā́rohayante ta ā́yanti yátra prājāpatyéna paśunā yakṣyámāṇā bhávanti mathitvòpasamādhā́yoddhŕ̥tyāhavanī́yaṃ yájanta eténa prājāpatyéna paśúnā